**Zmluva o dielo (návrh)**

uzatvorená podľa ustanovení § 536 a nasl. Obchodného zákonníka č. 513/1991 Zb.

v znení neskorších predpisov

**Čl. I.**

## Zmluvné strany

**Objednávateľ :**

Obchodné meno : Rímskokatolícka cirkev, farnosť Ružomberok

Sídlo : Veľký Závoz 1, 034 01 Ružomberok

Štatutárny zástupca : PhDr. ICDr. Dušan Pardel

IČO : 31920942

DIČ : 2021935377

Tel. : 0915 386 556

E-mail : [fara.ruzomberok@gmail.com](mailto:fara.ruzomberok@gmail.com)

**Zhotoviteľ :**

Obchodné meno :

Sídlo :

Zapísaný v :

Štatutárny zástupca :

Bankové spojenie :

č. ú. IBAN :

IČO :

IČ DPH :

DIČ :

Tel. :

E-mail :

(Ďalej aj ako „zmluvná strana“ alebo „zmluvné strany“)

**Čl. II.**

## Predmet zmluvy

1. Podkladom na uzatvorenie tejto Zmluvy o dielo (ďalej aj ako „**zmluva**“) je predloženie a schválenie cenovej ponuky, ktorú predložil zhotoviteľ ako úspešný uchádzač v rámci zákazky na realizáciu diela **Potravinová banka pre Dolný Liptov – stavebné práce (ďalej ako „dielo“, alebo „zákazka“)** v rámci schváleného projektu s názvom *Potravinová banka pre dolný Liptov, Kód výzvy: 64/PRV/2023.*
2. Zhotoviteľ sa zaväzuje, že za podmienok dohodnutých v tejto zmluve vykoná pre objednávateľa dielo v zmysle platných STN, v súlade s výkazom výmer, ktorý je prílohou č. 1 tejto zmluvy, za dodržania podmienok povolení, stanovísk a vyjadrení dotknutých orgánov a organizácií a odovzdá ho ako celok objednávateľovi v mieste plnenia zápisom o odovzdaní a prevzatí diela.
3. Objednávateľ sa zaväzuje poskytnúť zhotoviteľovi ďalej dohodnuté spolupôsobenie, dielo po jeho riadnom vykonaní od zhotoviteľa prevziať a zaplatiť za jeho zhotovenie cenu dohodnutú v tejto zmluve.
4. Obsah a rozsah predmetu tejto zmluvy je určený výkazom výmer, ponukou zhotoviteľa a podmienkami dohodnutými oboma zmluvnými stranami.
5. Zhotoviteľ je povinný vykonať dielo podľa tejto zmluvy na vlastné náklady a nebezpečie v čase dohodnutom v tejto zmluve. Pri vykonávaní diela postupuje zhotoviteľ samostatne pri dodržaní stanovených podmienok a pri rešpektovaní príslušných právnych predpisov.

**Čl. III.**

## Termín plnenia

1. Zhotoviteľ sa zaväzuje, že dodá predmet dohodnutý v rozsahu a obsahu článku II. tejto zmluvy v nasledovných termínoch:

Začatie plnenia: **do 3 dní od odovzdania staveniska**

Ukončenie plnenia: **Dielo bude ukončené najneskôr do 90 kalendárnych dní odo dňa začatia prác.**

**Čl. IV.**

## Miesto plnenia

* 1. Miestom plnenia je : ul, I. Houdeka, Ružomberok, Parcely KN – C č. 4577

**Čl. V.**

## Cena za dielo

1. Cena za zhotovenie predmetu zmluvy v rozsahu čl. II. bola zmluvnými stranami dohodnutá podľa zákona NR SR č. 18/1996 Z. z. o cenách v znení neskorších predpisov a jeho vykonávacej vyhlášky č. 87/1996 Z. z. a na základe predloženej ponuky zhotoviteľa a predstavuje :

**Cena bez DPH: Eur**

**DPH 20% Eur**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Spolu s DPH Eur**

Slovom: ............................................. s DPH

1. V prípade vzniku naviac prác, zmeny podkladov atď., ovplyvňujúcich cenu za dielo dohodnutú v čl. 5.1. tejto zmluvy, musia byť predmetné práce, ich rozsah a cena prerokované, odsúhlasené a doriešené medzi zhotoviteľom a objednávateľom a poskytovateľom dotácie formou písomného dodatku k tejto zmluve. Podkladom pre zhotovenie naviac prác bude objednávka objednávateľa alebo objednávateľom potvrdený zápis v stavebnom denníku.
2. Rozpočet stavby odsúhlasený obidvoma zmluvnými stranami v prílohe č. 1 tejto zmluvy, tvorí neoddeliteľnú súčasť tejto zmluvy.

**Čl. VI.**

## Platobné podmienky

1. Objednávateľ neposkytne zhotoviteľovi zálohu na realizáciu diela.
2. Zmluvné strany sa dohodli na platobných podmienkach, uvedených v tejto zmluve, pričom splatnosť faktúry sa počíta odo dňa jej doručenia objednávateľovi a zaplatením sa rozumie platobný príkaz objednávateľa k úhrade faktúry v bankovom inštitúte objednávateľa.
3. Faktúry a iné písomnosti je potrebné zasielať výlučne na adresu Objednávateľa uvedenú v záhlaví tejto zmluvy.
4. Objednávateľ bude uhrádzať cenu za dielo nasledovne: Na základe faktúr vyhotovených zhotoviteľom.

Faktúry (daň. doklady) budú zhotoviteľom vystavované **1x za mesiac** (k poslednému dňu v mesiaci) na základe zhotoviteľom predložených a určeným zástupcom objednávateľa odsúhlasených súpisov skutočne zrealizovaných prác, resp. zabudovaných materiálov (ďalej len „Súpis prác“). Zaplatenie faktúry neznamená prevzatie diela alebo jeho časti objednávateľom.

Lehota splatnosti faktúry je 60 dní od doručenia.

1. Faktúra – daňový doklad bude obsahovať:
2. označenie faktúra – daňový doklad a jej číslo
3. názov a adresu sídla objednávateľa a zhotoviteľa a adresu, na ktorú má byť faktúra zaslaná, DIČ objednávateľa a DIČ zhotoviteľa, v prípade, že zhotoviteľ nie je platcom DPH, tak doplniť IČO
4. číslo zmluvy a označenie časti diela
5. názov projektu, kód projektu ak relevantné
6. označenie banky a číslo účtu, na ktorý sa má platiť
7. deň vystavenia a odoslania faktúry
8. výšku fakturovanej čiastky
9. náležitosti pre účely dane z pridanej hodnoty, najmä dátum zdaniteľného plnenia
10. pečiatku a podpis vystavovateľa
11. v prílohe: súpis vykonaných prác a dodávok potvrdený zástupcom objednávateľa oprávneným konať vo veciach technických

V prípade, že faktúra nebude obsahovať náležitosti uvedené v písm. a) – i) tohto bodu zmluvy je objednávateľ oprávnený vrátiť ju zhotoviteľovi na prepracovanie s tým, že nová lehota splatnosti začne plynúť dňom doručenia opravenej faktúry.

1. Záverečná faktúra bude vystavená do 14 dní od protokolárneho odovzdania a prevzatia diela objednávateľom podľa čl. X tejto zmluvy, a okrem náležitostí uvedených v bode 6.5 tohto článku zmluvy bude obsahovať:

* vyúčtovanie celého rozsahu prác tvoriacich predmet zmluvy podľa čl. II tejto zmluvy – na základe súpisu vykonaných prác a dodaných materiálov podpísaného zástupcom objednávateľa oprávneným konať vo veciach zmluvných;
* započítanie všetkých čiastkových faktúr a platieb objednávateľa v priebehu výstavby;
* vyúčtovanie všetkých odsúhlasených prác naviac, resp. zníženie ceny diela vyplývajúce z nerealizovaných prác podľa jednotkových cien (uvedených vo výkaze výmer);
* vyúčtovanie všetkých zmluvných pokút ako aj oprávnených zákonných a zmluvných nárokov objednávateľa na náhradu škody, vyúčtovanie nárokov na náhradu zvýšených nákladov spôsobených objednávateľovi činnosťou zhotoviteľa. Pre odstránenie akýchkoľvek pochybností, zmluvné strany uvádzajú, že nároky objednávateľa uvedené v predchádzajúcej vete tohto písmena nezanikajú, ak si ich objednávateľ v záverečnej faktúre nevyúčtuje a objednávateľ je oprávnený tieto požadovať od zhotoviteľa na základe písomnej výzvy doručenej zhotoviteľovi;
* vyúčtovanie zľavy z ceny diela, t.j. ak vznikne objednávateľovi podľa zákona alebo tejto zmluvy nárok na zľavu z ceny diela je zhotoviteľ povinný o túto zľavu znížiť konečnú faktúru;
* vyúčtovanie prípadných služieb a prác, ktoré objednávateľ zhotoviteľovi poskytol, resp. pre zhotoviteľa vykonal počas realizácie prác zhotoviteľom, vyúčtovanie prípadných škôd, ktoré zhotoviteľ spôsobil objednávateľovi neodborným postupom.

1. V prípade, že záverečná faktúra nebude obsahovať náležitosti uvedené v tomto článku zmluvy, je objednávateľ oprávnený vrátiť ju zhotoviteľovi na prepracovanie s tým, že nová lehota splatnosti začne plynúť dňom doručenia opravenej faktúry.

**Čl. VII.**

## Zmluvné pokuty a úroky z omeškania

1. V prípade omeškania zhotoviteľa so splnením povinnosti dodávky predmetu zmluvy v dohodnutom termíne, zaplatí zhotoviteľ objednávateľovi zmluvnú pokutu vo výške   
   0,5% z ceny diela za každý deň omeškania.
2. V prípade omeškania objednávateľa s úhradou faktúry v dohodnutej dobe splatnosti, zaplatí objednávateľ zhotoviteľovi úrok z omeškania vo výške 0,5% z neuhradenej sumy   
   za každý deň omeškania.
3. Ak bude zhotoviteľ v omeškaní s riadnym a včasným odstránením vád a nedorobkov oznámených objednávateľom počas realizácie diela alebo uvedených v zápise o odovzdaní a prevzatí diela (**preberací protokol**) alebo zistených pri kolaudácii alebo v záručnej dobe, je zhotoviteľ povinný zaplatiť objednávateľovi zmluvnú pokutu vo výške 500,- EUR za každý aj začatý deň omeškania až do ich riadneho odstránenia.
4. V prípade vzniku nároku na zmluvnú pokutu, zmluvné strany dohodli, že uplatnenie tejto sankcie je podmienené vystavením samostatnej faktúry.

**Čl. VIII.**

## Záručná doba a zodpovednosť za vady

1. Zhotoviteľ zodpovedá za to, že predmet tejto zmluvy bude zhotovený v súlade so záväzkami tejto zmluvy, podľa technických noriem, všeobecne záväzných právnych predpisov a požiadaviek objednávateľa a že bude spôsobilý k zmluvnému účelu.
2. Zmluvné strany dohodli záručnú dobu **60 mesiacov**, ktorá začína plynúť dňom protokolárneho odovzdania diela objednávateľovi. U zariadení a dodávok, u ktorých bol vydaný záručný list výrobcom, sa záruka zhotoviteľa riadi týmto záručným listom.

1. V prípade reklamovania nedostatku počas záručnej doby, sa záručná doba pre súdne uplatnenie nároku zo záruky alebo uplatnenie náhrady škody predlžuje v každom prípade o dobu odstraňovania vady.
2. Dielo má vady, ak nie je v súlade s podmienkami stanovenými v bode 8.1. tejto zmluvy a ak nezodpovedá schválenému projektu stavby.
3. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.
4. Objednávateľ je povinný písomne oznámiť zhotoviteľovi vady diela bez zbytočného odkladu, najneskôr do 3 pracovných dní odo dňa ich zistenia.
5. Zhotoviteľ sa zaväzuje začať s odstraňovaním prípadných vád predmetu tejto zmluvy do 5 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou.
6. Vady diela, ktoré sú zjavné už pri odovzdaní a preberaní diela, je objednávateľ povinný uviesť v zápise o odovzdaní a prevzatí diela a zhotoviteľ je povinný ich odstrániť vo vzájomne dohodnutej lehote.
7. Nedostatky, ktoré vznikajú v dôsledku chemických reakcií rôznych materiálov alebo nedostatky v nosnej konštrukcii, ako aj skryté závady, môže objednávateľ uplatniť aj po uplynutí záručnej doby, pritom sa predpokladá, že nedostatky existovali už pri preberaní diela.
8. Objednávateľ oznámi zhotoviteľovi, bez zbytočného odkladu vady predmetu zmluvy, ktoré sa objavili počas vykonávania diela alebo pri odovzdávaní a preberaní diela alebo počas záručnej doby. V oznámení objednávateľ uvedie ako sa vady prejavujú a požadovaný druh nároku, ktorý si objednávateľ na základe vady uplatňuje. V prípade, že zhotoviteľ neodstraňuje oznámené (reklamované) vady riadne a včas, tj. za podmienok a v lehotách poskytnutých objednávateľom alebo ak zhotoviteľ začne vady odstraňovať, ale neodstráni ich do siedmich (7) dní riadne, resp. objednávateľ predpokladá, že vady nebudú odstránené riadne a včas, má objednávateľ právo bez stanovenia ďalšieho iného termínu alebo výzvy odstrániť vady a nedorobky sám alebo ich nechať odstrániť treťou osobou na náklady zhotoviteľa. V takomto prípade objednávateľ nie je viazaný jednotkovými cenami uvedenými vo výkaze výmer, resp. cenovej špecifikácii prác a dodávok zhotoviteľa, ktorá je neoddeliteľnou súčasťou tejto zmluvy. Zmluvné strany sa dohodli, že týmto postupom objednávateľa nie sú dotknuté ustanovenia tejto zmluvy týkajúce sa dohodnutej záručnej doby a zodpovednosti zhotoviteľa za vady, ktoré sa počas tejto záručnej doby vyskytnú na predmete tejto zmluvy.
9. Práva zo zodpovednosti za vady musia byť uplatnené u zhotoviteľa v záručnej dobe, inak tieto práva zanikajú. Doba od uplatnenia práva až do vykonania opravy sa do záručnej doby nepočíta. Na opravované časti diela v záručnej dobe sa stanovuje nová záručná doba v trvaní 5 (päť) rokov, ktorá začína plynúť dňom odstránenia vady.
10. Ak reklamuje objednávateľ u zhotoviteľa vady zhotoveného diela v záručnej dobe je zhotoviteľ povinný tieto odstrániť bez zbytočného odkladu bezplatne.
11. Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.

**Čl. IX.**

## Spolupôsobenie objednávateľa a zhotoviteľa

1. Objednávateľ odovzdá zhotoviteľovi stavenisko pre zhotovenie predmetu zmluvy, až potom, ako zmluva nadobudne účinnosť v zmysle bodu 14.10. Časový harmonogram, podmienky a koordinácia postupu stavebných prác budú dohodnuté pri odovzdaní staveniska.
2. Zhotoviteľ je povinný viesť od prevzatia staveniska stavebný denník o prácach, ktoré vykonáva. Do denníka sa denne zapisujú všetky skutočnosti rozhodujúce pre plnenie zmluvy, najmä odovzdanie stavebných pripraveností, záznamy technického dozoru objednávateľa a pod.
3. Objednávateľ je povinný sledovať obsah denníka a k zápisom pripájať svoje stanovisko. Ak stavbyvedúci so záznamom objednávateľa nesúhlasí, je povinný pripojiť k záznamu   
   do 5 pracovných dní svoje vyjadrenie. V opačnom prípade sa predpokladá, že s jeho obsahom súhlasí. To isté platí pre objednávateľa voči záznamom zhotoviteľa.
4. Zhotoviteľ je povinný zabezpečiť **fotografickú dokumentáciu** v nevyhnutnom rozsahu

(najmä s dokumentovaním priebehu/fáz stavebných/búracích prác, rozhodujúcich detailov za účelom zdokumentovania činnosti technického/kontrolného dozoru investora resp. stavu a priebehu prác zhotoviteľa stavby) začiatočného stavu a priebehu stavebných/búracích prác digitálnym fotoaparátom a odovzdať cd médium s celkovou fotodokumentáciou po ukončení stavby vrátane vyhotovenia a odovzdania finálnej správy o priebehu a výsledku realizácie investície v rámci Žiadosti o platbu, ktorej predmetnom je refundácia daného stavebného objektu.

Fotodokumentácia pre investície do technológie resp. stroje a zariadenia:

Žiadateľ je povinný zabezpečiť fotografickú dokumentáciu v nevyhnutnom rozsahu

(celkový pohľad pred realizáciou/stav po nainštalovaní/ resp. celkový pohľad vrátane jednotlivých fotografií príslušenstva a fotografie kde budú jednoznačne zdokumentované výrobné čísla (tzv. výrobné štítky) digitálnym fotoaparátom a odovzdať cd médium s celkovou fotodokumentáciou vrátane vyhotovenia a odovzdania finálnej správy o priebehu a výsledku realizácie investície v rámci Žiadosti o platbu, ktorej predmetnom je refundácia daná investícia.

Všeobecné požiadavky na fotodokumentáciu:

* odporúčajú sa tzv. geotagové fotografie s veľkosťou okolo 2 Megapixelov s GPS súradnicami urobenia snímky, dátumom a časovými údajmi, v opačnom prípade nutné definovať na zobrazení fotografie (napr. tabuľka s textom umiestnená v rohu)

• prípadné dodatočné informácie ako napr. identifikácie stavby, názov projektu, meracie prostriedky (meracie pásmo...)

• minimálne 4 fotografie celkového náhľadu z každej svetovej strany, resp. možného uhlu náhľadu (z každého rohu) a min. 2 fotky každého detailu

• fotografie musia byť jasné, zaostrené, s čitateľným textom

1. Objednávateľ sa zaväzuje spolupracovať pri realizácii dohodnutého diela podľa tejto zmluvy a prevziať riadne dokončené dielo.
2. Zhotoviteľ je povinný vyzvať objednávateľa, stavebno – technický dozor, na prevzatie prác, ktoré budú ďalším postupom zakryté alebo sa stanú neprístupnými, a to minimálne tri pracovné dni vopred. Ak sa objednávateľ nedostaví ku kontrole, je zhotoviteľ oprávnený pokračovať vo vykonávaní diela. Ak bude objednávateľ trvať na dodatočnom odkrytí prác, znáša náklady s tým spojené. To však neplatí, ak sa pri dodatočnom odkrytí zistí porušenie kvalitatívnych podmienok výkonu práce zhotoviteľa.
3. Zhotoviteľ skontroluje pred začatím realizácie svojich výkonov všetky údaje a výmery podľa predloženej projektovej dokumentácie ako aj ich súlad so skutočným stavom na stavbe. Zhotoviteľ je povinný dôkladne sa oboznámiť s projektovou dokumentáciou pred uzavretím zmluvy o dielo a upozorniť na všetky odlišnosti, chyby vo výmerách, vady resp. iné nedostatky. Zhotoviteľ sa nemôže po uzavretí tejto zmluvy dodatočne dovolávať prác naviac, ktoré vyplývajú z rozdielov medzi projektom stavby a dokumentáciou, výkazmi výmer, resp. cenovou špecifikáciou predloženou v súťaži.
4. Zhotoviteľ môže na stavbe nasadiť len personál, ktorý má požadovanú kvalifikáciu, ktorý vykonáva potrebné práce podľa zmluvne dohodnutých podmienok a v primeranom čase a je dostatočne vybavený vhodnými bezporuchovými prístrojmi.
5. Objednávateľ je oprávnený podať námietky proti nasadeniu personálu, ktorý podľa jeho názoru nie je dostatočne kvalifikovaný a prikázať zhotoviteľovi, aby tento personál stiahol a nahradil ho novým. Zhotoviteľ je povinný tento pokyn zrealizovať.
6. Od začatia svojich výkonov až po ich prevzatie objednávateľom znáša zodpovednosť za ich ochranu zhotoviteľ. V prípade poškodenia, straty, alebo zničenia už vykonaných prác a dodaných materiálov pred ich prevzatím, je zhotoviteľ povinný ich bezodkladne opraviť, alebo nahradiť na vlastné náklady tak, aby boli pri odovzdaní a prevzatí diela v bezvadnom stave a v úplnom súlade so zmluvnými podmienkami a nariadeniami objednávateľa.
7. Stavebný dozor, resp. zodpovedný technik objednávateľa sú oprávnení dať pracovníkom zhotoviteľa príkaz prerušiť prácu, ak kvalifikovaná osoba zhotoviteľa nie je dosiahnuteľná a ak je ohrozená bezpečnosť uskutočňovanej stavby, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody.
8. Zhotoviteľ sa tiež zaväzuje, že jeho pracovníci budú nosiť ochranné pomôcky v súlade s predpismi BOZP.
9. Stavebný dozor, resp. zodpovedný technik objednávateľa má právo kedykoľvek v prac. dobe vyzvať pracovníkov k uskutočneniu skúšky na prítomnosť alkoholu alebo inej omamnej látky; v prípade pozitívneho výsledku, resp. odmietnutia, má právo trvale zakázať vstup na pracovisko dotknutému pracovníkovi zhotoviteľa. Okrem toho má objednávateľ právo uplatniť si u zhotoviteľa jednorázovú zmluvnú pokutu vo výške 100,- EUR za každý pozitívny výsledok skúšky, resp. odmietnutia podrobiť sa skúške, ako aj v prípade, že pracovníci zhotoviteľa počas, resp. po pracovnej dobe hrubo porušujú pravidlá medziľudského správania sa. V prípade zistenia takéhoto stavu je objednávateľ oprávnený požadovať odpočet zmluvných pokút vo faktúre –za mesiac, v ktorom bol zistený nedostatok podľa tohoto článku zmluvy a zhotoviteľ je povinný tieto pokuty odpočítať z faktúry alebo je zhotoviteľ povinný takúto zmluvnú pokutu zaplatiť objednávateľovi na základe doručenej výzvy.
10. Zhotoviteľ je povinný zabezpečiť odvoz a likvidáciu vzniknutého odpadu a čistiť prevzaté pracovisko a priľahlé komunikácie, určené na dopravu materiálu. Ak zhotoviteľ nesplní túto svoju povinnosť, má objednávateľ právo vyúčtovať zhotoviteľovi všetky odhadnuté náklady za vyčistenie pracovného miesta.
11. Zhotoviteľ je povinný uvoľniť stavenisko v lehote uvedenej v preberacom protokole vyhotovenom podľa článku X. tejto zmluvy. V opačnom prípade je objednávateľ, po písomnom upozornení zhotoviteľa, oprávnený veci vo vlastníctve zhotoviteľa nachádzajúce sa na stavenisku nechať odstrániť zo staveniska tretími osobami na náklady a zodpovednosť zhotoviteľa.
12. Zhotoviteľ je povinný, najneskôr v čase uzatvorenia tejto zmluvy oznámiť objednávateľovi údaje o všetkých známych subdodávateľoch, ktorí sa budú podieľať na plnení zmluvy pre zhotoviteľa, spolu s údajmi o osobe oprávnenej konať za subdodávateľa v rozsahu meno a priezvisko, adresu pobytu, dátum narodenia, ak existujú, čiže na plnení predmetu zmluvy sa subdodávatelia budú využívať. Zhotoviteľ bezodkladne oznámi objednávateľovi potrebné údaje aj v tom prípade, ak v čase uzatvorenia tejto zmluvy nie je subdodávateľ známy, ale počas trvania zmluvy zadá zhotoviteľ plnenie zo zmluvy subdodávateľovi.
13. Identifikácia subdodávateľov, predmet a rozsah ich subdodávok sú uvedené v Prílohe č. 2 tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
14. V prípade, že počas plnenia zmluvy dôjde k zmene subdodávateľa, je zhotoviteľ povinný objednávateľovi oznámiť túto zmenu do 5 kalendárnych dní odo dňa uzatvorenia zmluvy so subdodávateľom, spolu s údajmi o novom subdodávateľovi. V prípade zmeny subdodávateľa musí aj nový subdodávateľ preukázať, že má oprávnenie na výkon prác v rozsahu predmetu zákazky, ktoré má zabezpečiť.
15. Zmluvné strany sa dohodli, že ak časť predmetu tejto zmluvy zabezpečuje zhotoviteľ subdodávateľským spôsobom, zodpovedá za splnenie podmienok dohodnutých v tejto zmluve v celom rozsahu tak, ako keby povinnosti z tejto zmluvy plnil on sám, pretože Objednávateľ má uzavretú túto zmluvu len so zhotoviteľom, nie s jeho subdodávateľmi.
16. Subdodávatelia musia mať alebo najneskôr v čase plnenia budú mať v registri partnerov verejného sektora zapísaných konečných užívateľov výhod v zmysle zákona č. 315/2016 Z.z. v prípade, že majú povinnosť zapisovať sa do registra partnerov verejného sektora v zmysle zákona č. 315/2016 Z.z..
17. V zmysle usmernení poskytovateľa NFP bude pri realizácii zákazky zabezpečený **sociálny aspekt** tým, že zhotoviteľ bude vyzvaný, v prípade, že bude potrebovať navýšiť svoje kapacity pre realizáciu danej zákazky, aby zamestnal na realizáciu predmetnej aktivity osoby dlhodobo nezamestnané v mieste realizácie zákazky (obec, okres, VÚC). Tieto dlhodobo nezamestnané osoby by mali patriť do tvz. marginalizovanej rómskej komunity.

**Čl. X.**

**Odovzdanie a prevzatie diela**

* 1. Zhotoviteľ odovzdá a objednávateľ preberie dielo po ukončení všetkých prác vrátane vypratania staveniska. Dielo sa bude odovzdávať ako celok.
  2. Najneskôr 3 pracovné dni pred zahájením preberacieho konania odovzdá zhotoviteľ objednávateľovi kompletnú dodávateľskú dokumentáciu, bez ktorej sa nepristúpi k preberaciemu konaniu.

* 1. O odovzdaní a prevzatí diela zmluvné strany spíšu zápis, kde sa zhodnotí akosť vykonaných prác, súpis zistených vád a nedorobkov, s termínom ich odstránenia. Obsahom zápisu je aj vyhlásenie objednávateľa, že dielo preberá a pokiaľ nie, z akých dôvodov.
  2. Prípadné vady a nedorobky, uvedené v zápise o odovzdaní a prevzatí diela, nebrániace užívaniu, odstráni zhotoviteľ vo vzájomne stanovenej lehote. V zápisnici o odovzdaní a prevzatí zhotoviteľ určí svojho zástupcu, ktorému umožní objednávateľ prístup na miesta prípadných vád a ktorý vydá potvrdenie o odstránení vád a nedorobkov.
  3. Ak objednávateľ odmietne prevziať dielo, oznámi túto skutočnosť spolu s dôvodmi pre ktoré toto dielo neprevzal zhotoviteľovi. Zhotoviteľ je povinný odstrániť vady a nedorobky riadne a včas, t.j. spôsobom, za podmienok a v lehotách oznámených objednávateľom, v opačnom prípade má objednávateľ právo odstrániť vady a nedorobky sám alebo ich nechať odstrániť treťou osobou na náklady zhotoviteľa.
  4. O odovzdaní a prevzatí predmetu zmluvy je zhotoviteľ povinný spísať preberací protokol v štyroch (4) vyhotoveniach, z ktorých po dvoch (2) vyhotoveniach obdržia obe zmluvné strany. Preberací protokol musí byť podpísaný štatutárnymi zástupcami obidvoch zmluvných strán, resp. za objednávateľa je osobou oprávnenou podpísať preberací protokol i osoba oprávnená konať vo veciach technických.
  5. Preberací protokol bude obsahovať najmä:
* základné údaje o diele
* zhodnotenie akosti zhotoveného diela
* súpis zistených vád a nedorobkov
* lehoty na odstránenie vád a nedorobkov
* zoznam odovzdávaných dokladov
* prehlásenie zmluvných strán o tom, že zhotoviteľ dielo odovzdáva a objednávateľ dielo preberá
* podpisy oprávnených zástupcov zmluvných strán
* konštatovanie, že dňom odovzdania a prevzatia diela začína plynúť záručná doba a dĺžku jej trvania
* termín, do ktorého je zhotoviteľ povinný vyprázdniť stavenisko
* prehlásenie zhotoviteľa, že pri odstraňovaní nedostatkov bude postupovať tak, že neobmedzí užívanie diela, resp. činnosť ostatných dodávateľov.
  1. Zhotoviteľ je povinný písomne vyzvať objednávateľa na prevzatie diela , a to najneskôr 7 dní pred plánovaným odovzdaním prác.

**Čl. XI.**

**Ostatné ustanovenia**

11.1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy.

11.2. Zhotoviteľ sa zaväzuje všetky práce zrealizovať v súlade s platnými STN a právnymi predpismi platnými v čase realizácie diela pri dodržaní všetkých bezpečnostných opatrení.

11.3. Zhotoviteľ sa bude riadiť východiskovými podkladmi objednávateľa, zápismi a dohodami oprávnených zamestnancov.

11.4. Zhotoviteľ bude pri realizácii diela plniť povinnosti vyplývajúce z rozhodnutí správnych orgánov vydaných pred začatím a počas realizácie prác. V prípade porušenia, resp. neplnenia týchto povinností bude objednávateľ prípadné sankcie uplatňovať u zhotoviteľa.

**Článok XII.**

**Odstúpenie od zmluvy**

1. Zmluva môže by ukončená na základe písomnej dohody zmluvných strán.
2. Od zmluvy môže odstúpiť účastník, ak druhý účastník závažným spôsobom porušuje dohodnuté zmluvné podmienky a bol na možnosť odstúpenia od zmluvy písomne upovedomený.
3. Objednávateľ môže odstúpiť alebo čiastočne odstúpiť od tejto zmluvy o dielo alebo odobrať zhotoviteľovi časť prác a výkonov tvoriacich predmet tejto zmluvy a nechať ich realizovať tretími osobami na náklady zhotoviteľa bez ohľadu na jednotkové ceny určené vo výkaze výmer, resp. cenovej špecifikácii prác a dodávok zhotoviteľa z nasledovných dôvodov na strane zhotoviteľa, ktoré sa považujú za podstatné porušenie tejto zmluvy:
   1. Ak zhotoviteľ je v omeškaní s plnením termínov o viac ako 14 dni;
   2. Ak zhotoviteľ nezhotovuje predmet plnenia v požadovanej kvalite a v súlade s touto zmluvou;
   3. Ak zhotoviteľ neodôvodnene neprevzal stavenisko alebo je v omeškaní s nástupom a začatím prác a dodávok podľa tejto zmluvy;
   4. Ak vzhľadom na hospodársku situáciu alebo postup zhotoviteľa je nepravdepodobné, že zhotoviteľ dodrží termíny plnenia podľa tejto zmluvy;
   5. Ak bol na majetok zhotoviteľa podaný návrh na vyhlásenie konkurzu alebo reštrukturalizácie, alebo bol vyhlásený konkurz alebo povolená reštrukturalizácia, alebo ak sa voči majetku zhotoviteľa vedie exekučné, alebo iné obdobné konanie;
   6. Ak dochádza k zmenám právnej formy zhotoviteľa alebo ku zmene vlastníckych vzťahov zhotoviteľa;
4. V prípade odstúpenia objednávateľa od tejto zmluvy alebo v prípade odobratia časti prác a výkonov, tvoriacich predmet zmluvy v zmysle bodu 12.2. tohto článku zmluvy, má objednávateľ v dôsledku podstatného porušenia tejto zmluvy zhotoviteľom nárok na zaplatenie zmluvnej pokuty vo výške 10% z ceny diela s DPH, pričom zhotoviteľ je povinný nahradiť škodu a preukázateľné zvýšené náklady, a to tak v časti náhrady škody a zvýšených nákladov, na ktoré sa vzťahuje zmluvná pokuta, ako aj v časti náhrady škody a zvýšených nákladov presahujúcich zmluvnú pokutu, a ktoré vzniknú objednávateľovi predĺžením lehoty realizácie stavby, náklady vzniknuté odstúpením alebo odobratím časti výkonov zhotoviteľovi a následným zadaním realizácie diela inému zhotoviteľovi (bez ohľadu na jednotkové ceny zhotoviteľa) a preukázateľne zvýšené náklady, ktoré vznikli objednávateľovi v súvislosti s doterajšou činnosťou zhotoviteľa na stavbe a v dôsledku odstraňovania vád jeho plnenia tj. zmluvnou pokutou nie je dotknutý nárok objednávateľa na náhradu škody v plnom rozsahu, a to tak v časti náhrady škody, na ktorú sa vzťahuje zmluvná pokuta, ako aj v časti náhrady škody presahujúcej zmluvnú pokutu.
5. Zhotoviteľ môže odstúpiť od zmluvy v prípade meškania úhrady ceny jeho výkonov z dôvodov na strane objednávateľa o viac ako tridsať (30) dní po lehote splatnosti, pričom k náprave nedôjde ani po zaslaní predchádzajúcej písomnej výzvy na plnenie s poskytnutím minimálne desať (10) dňovej dodatočnej lehoty. Zhotoviteľ má právo na náhradu škody a nákladov spôsobených odstúpením od zmluvy, ktoré si uplatní bez zbytočného odkladu.
6. Odstúpenie od zmluvy sa stáva účinným doručením písomného oznámenia o odstúpení druhej zmluvnej strane.

**Čl. XIII.**

**Zmena zmluvy**

13.1 Zmluvu, ktorá bola uzatvorená ako výsledok postupu zadávania zákazky možno meniť počas jej trvania bez nového obstarávania, ak je splnená jedna z uvedených podmienok:

* **ide o doplňujúce tovary, stavebné práce alebo služby, ktoré sú nevyhnutné, nie sú zahrnuté do pôvodnej zmluvy a poskytuje ich pôvodný zhotoviteľ**, pričom v tomto prípade nie je potrebné overiť hospodárnosť výdavkov spojených s doplňujúcimi tovarmi, stavebnými prácami alebo službami, avšak výdavky nebudú oprávnenými výdavkami
* **potreba zmeny Zmluvy so zhotoviteľom vyplynula z nepredvídateľných okolností a zmenou sa nemení charakter zmluvy;** V tomto prípade je potrebné overiť hospodárnosť výdavkov iba vtedy, ak ide o nové tovary, stavebné práce alebo služby (prijímateľ využije nástroje k overovaniu hospodárnosti výdavkov a popíše ich v správe pre poskytovateľa);

ak sú predmetom zmeny zmluvy tovary, stavebné práce alebo služby rovnakého charakteru, ako bol predmet zákazky obstarávania (napr. v dôsledku živelnej pohromy je spôsobená škoda na tovare alebo prebiehajúcich stavebných prácach a predmetom dodatku vyplývajúceho z nepredvídateľných okolností je nákup/realizácia identických tovarov/stavebných prác, ktoré boli súčasťou pôvodnej zmluvy a v rámci dodatku nakúpených za rovnakú cenu), v rámci ktorého už bola overená hospodárnosť, prijímateľ nie je povinný overovať hospodárnosť opakovane;

* **ide o nahradenie pôvodného zhotoviteľa novým zhotoviteľom** na základe skutočnosti, že iný hospodársky subjekt, ktorý spĺňa pôvodne určené podmienky obstarávania, je právnym nástupcom pôvodného zhotoviteľa v dôsledku jeho reorganizácie, vrátane zlúčenia a splynutia alebo úpadku, za predpokladu, že pôvodná zmluva so zhotoviteľom sa podstatným spôsobom

nemení a cieľom zmeny nie je vyhnúť sa použitiu postupov a pravidiel podľa usmernenia PPA č.8/2017 v platnom znení,

* **nedochádza k podstatnej zmene pôvodnej zmluvy so zhotoviteľom** bez ohľadu na hodnotu tejto zmeny podľa odseku nižšie,
* ak hodnota dodatku/dodatkov je nižšia alebo rovná ako 15% hodnoty pôvodnej zmluvy, ak ide o zákazku na uskutočnenie stavebných prác,
* **v prípade, že víťazný zhotoviteľ neposkytne súčinnosť v rámci uzatvárania zmluvy** objednávateľ (prijímateľ) zašle poskytovateľovi NFP žiadosť o významnejšiu zmenu projektu, v ktorej popíše okolnosti neposkytnutia súčinnosti víťazného dodávateľa, a požiada o možnosť uzavretia zmluvy s ďalším potenciálnym dodávateľom v poradí. Ak takého niet, informuje poskytovateľa NFP o zrušení obstarávania alebo požiada o zrušenie obstarávania a o schválenie vyhlásenia nového obstarávania.

Až na základe súhlasného stanoviska poskytovateľa NFP môže obstarávateľ vyhlásiť nové obstarávanie. Primerane sa postupuje, ak ani potenciálny dodávateľ v ďalšom poradí neposkytne obstarávateľovi súčinnosť pri uzatvorení zmluvy s dodávateľom. Uvedené sa týka len obstarávateľa, ktorý už má uzatvorenú Zmluvu o poskytnutí NFP; prijímateľ, ktorý Zmluvu o poskytnutí NFP ešte nemá uzatvorenú, môže uplatniť tento postup až keď sa stane prijímateľom v zmysle Zmluvy o poskytnutí NFP.

* V prípade ak dôjde k ukončeniu zmluvy s dodávateľom pred ukončením realizácie predmetu zákazky, obstarávateľ bez zbytočného odkladu zašle poskytovateľovi žiadosť o významnejšiu zmenu projektu, v ktorej popíše okolnosti ukončenia zmluvy s dodávateľom vrátane toho, ktorá časť predmetu zákazky a v akej sume sa zrealizovala, a požiada o možnosť vyhlásenia nového obstarávania na nezrealizovanú časť predmetu zákazky. Obstarávateľ je oprávnený vyhlásiť nové obstarávanie na nezrealizovanú časť zákazky len s predchádzajúcim súhlasom poskytovateľa.

13.2 Podstatnou zmenou pôvodnej zmluvy sa rozumie taká zmena, ktorou sa najmä

a) dopĺňajú alebo menia podstatným spôsobom podmienky, ktoré by v pôvodnom postupe

obstarávania umožnili účasť iných hospodárskych subjektov, alebo ktoré by umožnili prijať inú

ponuku ako pôvodne prijatú ponuku,

b) zvyšuje cena za predmet zákazky spôsobom, ktorý pôvodná zmluva

neupravovala, resp. sa zvyšuje cena za predmet zákazky bez uvedenia dôvodu a bez poskytnutia

protiplnenia vo forme doplňujúcich tovarov, alebo služieb, ktoré súvisia s predmetom pôvodnej zákazky.

13.3 Zmenou sa nesmie meniť charakter zmluvy a zmena zmluvy musí byť riadne zdôvodnená.

13.4 Zmena zmluvy musí byť písomná.

**Čl. XIV.**

**Záverečné ustanovenia**

* 1. . V sporných prípadoch sa zmluvné strany riadia ustanoveniami Obchodného zákonníka a príslušnými všeobecne záväznými právnymi predpismi. Týmito predpismi sa riadia aj vzťahy neupravené v tejto zmluve.
  2. . V prípade, že vzniknú spory vyplývajúce z tejto zmluvy, budú ich zmluvné strany riešiť vzájomnou dohodou štatutárnych zástupcov. Ak nedôjde k dohode, môže ktorákoľvek zo zmluvných strán požiadať o rozhodnutie príslušný súd.
  3. . Zmeny a doplnky tejto zmluvy budú zmluvné strany riešiť formou písomných, očíslovaných dodatkov, ktoré sa po súhlasnom obojstrannom podpísaní zmluvnými stranami stanú neoddeliteľnou súčasťou tejto zmluvy.
  4. .Táto zmluva sa vyhotovuje v slovenskom jazyku v troch (3) vyhotoveniach. Dva rovnopisy pre Objednávateľa a jeden rovnopis pre Zhotoviteľa.
  5. Objednávateľ nesmie podpísať zmluvu s víťazným dodávateľom v prípade, ak sa na dodávateľa vzťahuje povinnosť byť zapísaný v registri partnerov verejného sektora a dodávateľ nie je zapísaný v registri partnerov verejného sektora.
  6. Zhotoviteľ má povinnosť strpieť výkon kontroly/auditu súvisiaceho so stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
  7. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Ministerstvo pôdohospodárstva a rozvoja vidieka SR a ním poverené osoby,

c) Najvyšší kontrolný úrad SR, Certifikačný orgán a nimi poverené osoby,

d) Ministerstvo financií SR a ním poverené osoby,

e) Splnomocnení zástupcovia Európskej Komisie a Európskeho dvora audítorov,

f) osoby prizvané orgánmi uvedenými v písm. a) až e) v súlade s príslušnými právnymi predpismi

SR a právnymi aktmi EÚ,

g) odbor Centrálny kontaktný útvar pre OLAF.

Uvedenú povinnosť musia obsahovať aj zmluvy so subdodávateľmi zazmluvneného víťazného uchádzača.

* 1. Vo všetkých zmluvách s pod zhotoviteľmi alebo dodávateľmi v rámci Zmluvy o Dielo je Zhotoviteľ povinný uviesť obdobné ustanovenie podľa bodu 14.7.
  2. Zmluvné strany vyhlasujú, že si zmluvu prečítali, všetky jej ustanovenia sú im jasné a zrozumiteľné, pričom dostatočným spôsobom vyjadrujú vážnu a slobodnú vôľu oboch Zmluvných strán zbavenú akýchkoľvek omylov, na dôkaz čoho pripájajú svoje podpisy.
  3. Zmluva sa stáva platnou dňom jej podpisu oboma zmluvnými stranami a účinnou až po schválení procesu predmetnej súťaže kontrolným orgánom (poskytovateľom) a to doručením správy z kontroly v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok súťaže, alebo v rámci ktorej Objednávateľ súhlasil s výškou finančnej opravy uvedenej v návrhu správy/správe z kontroly a splnil podmienky na uplatnenie finančnej opravy podľa katalógu sankcií, ktorý upravuje postup pri určení finančných opráv za verejné obstarávanie a obstarávanie.

V opačnom prípade si Objednávateľ vyhradzuje právo bez akýchkoľvek sankcií odstúpiť od zmluvy podpísanej so zhotoviteľom v prípade, kedy ešte nedošlo k plneniu z tejto zmluvy a výsledky administratívnej finančnej kontroly Poskytovateľa NFP neumožňujú financovanie výdavkov vzniknutých zo stavebných prác.

* 1. Súčasťou tejto zmluvy sú prílohy:

Príloha č. 1 - ocenený výkaz výmer v zmysle projektovej dokumentácie – cenová ponuka

Príloha č. 2 - zoznam subdodávateľov

za Objednávateľa: za Zhotoviteľa:

V .............., dňa.................... V ................, dňa..........................

..................................................... ....................................................

PhDr. ICDr. Dušan Pardel Meno, priezvisko, podpis, pečiatka

Príloha č. 1 - ocenený výkaz výmer v zmysle projektovej dokumentácie – cenová ponuka

**Príloha č. 2 - ZOZNAM SUBDODÁVATEĽOV**

Dolu podpísaný zástupca Zhotoviteľa týmto vyhlasujem, že na realizácii predmetu zákazky **Potravinová banka pre Dolný Liptov – stavebné práce**

sa nebudú podieľať subdodávatelia a celý predmet zmluvy uskutočníme vlastnými kapacitami.

sa budú podieľať nasledovní subdodávatelia:

|  |  |  |  |  |
| --- | --- | --- | --- | --- |
| **P. č.** | **Obchodné meno/názov, sídlo/adresa subdodávateľa**  **Osoba oprávnená konať za subdodávateľa, adresa, kontakt** | **IČO** | **finančný podiel na zákazke** | **Predmet subdodávok** |
| 1 |  |  |  |  |
| 2 |  |  |  |  |
| 3 |  |  |  |  |

|  |  |
| --- | --- |
| V ..................., dňa ....................... | .............................................................  Meno, priezvisko, podpis oprávnenej osoby |